На  основу  чланова 92 и 97 став 4. Закона о планирању и изградњи (''Сл. гласник РС'', бр 72/200,145/2014…9/2020 ) и члана 40. Статута општине Чајетина  (''Службени лист општине Чајетина'', број 2/2019 ) Скупштина  општине Чајетина на седници одржаној  01. октобра 2020. године, донела је


ОДЛУКУ  О
УРЕЂИВАЊУ ГРАЂЕВИНСКОГ ЗЕМЉИШТА СРЕДСТВИМА ИНВЕСТИТОРА  '' MCS-sistem’’ doo ПОЖЕГА

Члан 1.


Овом одлуком о уређивању грађевинског земљишта предвиђа се извођење радова на спортској хали на Златибору  који  би се финансирали  средствима инвеститора '' MCS-sistem’’ doo ПОЖЕГА и то  :

· Скидање старе кошуљице;
· Израда хоризонталне хидроизолације ( кондор) у једном слоју;
· Израда армиране цементне кошуљице 7 цм дебљине брзосушућим цементом ( топцем);
· Израда спортског паркета у хали са вентилирајућим лајснама.

Члан 2.

 	На основу достављених и оверених предмера и предрачуна из члана 1. ове одлуке, укупна вредност радова је  16.115.922,00   динара, без припадајућег ПДВ-а.
	У случају да вредност радова са припадајућим ПДВ-ом буде виша од утврђеног доприноса  разлика ће бити призната овом инвеститору кроз градњу неког будућег објекта.
Члан 3.


Инвеститор планира да гради стамбени објекат на Златибору  и након извршеног обрачуна доприноса  биће утврђен тачан износ међусобних потраживања . 

Члан 4.


Инвеститор  ће извести   наведене  радове из  чланом 1. и након потврде надлежног надзорног органа извршиће се коначни обрачун који ће бити умањен од утврђеног доприноса за уређење грађевинског земљишта .




Члан 5.

	Овлашћује се Општинска управа да закључи уговор са финансијером у смислу члана 92 Закона о планирању и изградњи, у свему према предмеру и предрачуну за предметне радове овереном од стране надзорног органа, с тим што ће се коначан обрачун извршити након завршетка радова.


Члан 6.


	Ова одлука ступа на снагу даном доношења а  биће  објављена  у ''Службеном листу општине Чајетина''.


СКУПШТИНА ОПШТИНЕ ЧАЈЕТИНА 
Број: 02-79/2020-01 од 01. октобра  2020. године



									  ПРЕДСЕДНИК
                                                                                          Скупштине општине,
                                                                                                  Арсен  Ђурић

